Fredagens storm rykkede kraftigt i soklen, men så kom lørdagens storm og tog de to truede sommerhuse i Nørlev med helt ud i Vesterhavet. Time for time åd havet flere og flere kubikmeter sand, og sent om aftenen forsvandt begge huse. Nogle timer tidligere blev 29 borgere evakueret fra deres boliger i Langesgade i Aalborg, hvor en gavl blæste ned. I Frederikshavn måtte ni beboere i Rimmensgade evakueres, da to gavle delvist styrtede sammen. 15 kvadratmeter husmur med vinduer faldt ud i 2. sals højde. Natten igennem måtte Falck flere gange rykke ud og save træer op, som var faldet ned over veje. Ved halvfem-tiden natten til søndag måtte Beredskabsstyrelsen køre ud til en gård i Ravnstrup ved Hjallerup for at redde de dyr, der kunne reddes, efter at stormen havde trykket gavlen ind på bygningen. -Loftet var faldet ned over dyrene, og murene stod og gyngede, da vi kom. En kalv var død øjeblikkeligt, kunne vi konstatere. Det lykkedes os at få reddet fem andre dyr ud, siger Klaus Andersen, indsatsleder Klaus Andersen.

Referat:
weekendens storm nummer to blev den mest ødelæggende for nordjyderne.